
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 179 
                                                            din 29 noiembrie 2024
                               privind încetarea unui contract de concesiune prin renunțare
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 35.012/05.11.2024 şi la Consiliul Local Sighișoara cu nr. 36.657/20.11.2024, de referatul de aprobare, înregistrat cu nr. 35.013/05.11.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere solicitarea înaintată de domnul Rus Daniel, în calitate de administrator al S.C. GEO TRANS S.R.L., înregistrată la Municipiul Sighișoara cu nr. 28.404/11.09.2024, prin care arată că renunță la contractul de concesiune nr. 6/01.04.2009, având ca obiect terenul în suprafaţă de 68,60 mp., teren limitrof imobilului situat pe str. Nicolae Filipescu, nr. 1A, din nr. top. 5460 - 5461/2/2;
Având în vedere contractul de concesiune nr. 6/01.04.2009, încheiat între Municipiul Sighișoara, în calitate de concedent şi S.C. GEO TRANS S.R.L., reprezentată de administrator Rus Daniel, în calitate de concesionar, având ca obiect preluarea în concesiune a terenului în suprafaţă de 68,60 mp., din terenul limitrof imobilului situat în municipiul Sighișoara, str. Nicolae Filipescu, nr. 1A, din nr. top. 5460 - 5461, cu destinația „extindere bucătărie şi a spaţiului de depozitare”;
Văzând Hotărârea Consiliului Local Sighișoara nr. 49/26.03.2009 privind aprobarea concesionării unor terenuri către persoane juridice şi modificarea unui contract de concesiune, cu referire la concesionarea directă a suprafeţei de 68,60 mp., din terenul situat în municipiul Sighișoara, limitrof străzii Nicolae Filipescu, nr. 1A, sub nr. top. 5460 - 5461;
Având în vedere constatările rezultate ca urmare a analizării solicitării de renunțare la contractul de concesiune, respectiv că în urma încheierii contractului de concesiune nu au fost atinse obiectivele concedentului, însă obligația concesionarului cu referire la plata revedenței aferentă contractului a fost îndeplinită, la data prezentei neexistând debite restante aferente concesiunii, iar bunul care a făcut obiectul concesiunii nu a fost afectat în niciun fel;
Având în vedere prevederile art. 327 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile art. 871 - 872 din Legea nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 35.014/05.11.2024, prin care se propune încetarea unui contract de concesiune prin renunțare;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
           H O T Ă R Ă Ş T E:
Art. 1. Se aprobă încetarea, prin renunțare, a contractului de concesiune nr. 6/01.04.2009, încheiat între Municipiul Sighişoara, în calitate de concedent şi S.C. GEO TRANS S.R.L., reprezentată de administrator Rus Daniel, în calitate de concesionar, având ca obiect preluarea în concesiune a terenului în suprafaţă de 68,60 mp., din terenul limitrof imobilului situat în municipiul Sighișoara, str. Nicolae Filipescu, nr. 1A, din nr. top. 5460 - 5461, cu destinația „extindere bucătărie şi a spaţiului de depozitare”.
Art. 2. (1) Predarea de către concesionar a terenului în suprafaţă de 68,60 mp., se face către concendent, pe bază de proces - verbal de predare - primire, în termen de 15 zile de la data comunicării prezentei hotărâri către concesionar, acesta având obligaţia de a aduce imobilul de natură teren în starea iniţială.
(2) Încheierea procesului - verbal de predare - primire a terenului concesionat se asigură de către comisia constituită în baza Dispoziției Primarului Municipiului Sighișoara nr. 652/06.10.2020.
(3) Obligația privind plata redevenței datorate pentru luna noiembrie 2024, până la data aprobării încetării contractului, rămâne valabilă.
Art. 3. Prezenta hotărâre se va comunica S.C. GEO TRANS S.R.L.
 Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică şi Serviciul Impozite, Taxe şi Executare Creanţe – Direcția Economică din cadrul Municipiului Sighişoara.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Secretar General;
  1 ex. Arhitectul Șef;
  1 ex. Direcţia Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
13 ex.  
B.A.

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


